tomron87/hebrew-wikipedia-sentences-corpus huggingface dataset:
מדובר במנכ"ל השישי שהתחלף בזאפה מאז שנת 2019. חילופי ההנהלה התרחשו על רקע קשיים כלכליים מתמשכים בחברה, שכללו חובות לספקים, צמצום בכוח האדם, סכסוכים בין בעלי המניות (איוונטים ודלק), אובדן זכיינויות במספר אתרי הופעות ותביעות משפטיות.
בנוסף לכך, מספר אמנים בולטים צמצמו או הפסיקו את הופעותיהם במועדוני הרשת.
במועדונים מופיעים בעיקר זמרים ומוזיקאים ישראלים, אך גם זמרים ומוזיקאים זרים.
במועדונים הקטנים הישיבה היא סביב שולחנות, ומתאפשרת אכילה ושתייה במקום החל כשעתיים לפני ההופעה, במתכונת של בית קפה.
לרשת 5 מתחמים בבעלותה, בפריסה ארצית:
זאפה תל אביב - במתחם מידטאון, נפתח באוגוסט 2021 ויכול להכיל במקביל עד 2 הופעות לכמות קהל של בין 400 ל-1,500 איש.
זאפה הרצליה - ממוקם סמוך לקניון עזריאלי בעיר.
זאפה ירושלים - ממוקם סמוך למלון ענבל.
נפתח ב-2011, במבנה לשימור אשר הוקם בתקופת המנדט הבריטי, ומכיל עד כ-450 איש.
זאפה חיפה - נמצא בקניון חיפה, במבנה ייעודי על גג החניון.
זאפה אמפי שוני - ממוקם בפארק ז'בוטינסקי בבנימינה, בתיאטרון מהתקופה הרומית מהמאה השלישית לספירה, תחת כיפת השמיים.
בנוסף, מפיקה אירועי בידור אחרים שלא באתריה, למשל בתיאטרון קיסריה ובבריכת הסולטן.
זאכרי "זאק" די אפל הוא שחיין אמריקאי, פעמיים ברציפות אלוף עולם (בודפשט 2017 וקוואנגג'ו 2019) במשחה שליחים 4x100 מטר חופשי.
הוא אלוף האוניברסיאדה (נאפולי 2019) בעל 5 מדליות זהב.
אפל נולד וגדל בטרנטון, אוהיו.
הוא החל להתאמן ולהתחרות בשחייה רק בגיל 16. עד אז הוא עסק בענפי ספורט אחרים כמו כדורסל ואתלטיקה.
הוא התאמן בקבוצת השחייה של אוניברסיטת אובורן ובשנת 2018 עבר ללמוד ולהתאמן באוניברסיטת אינדיאנה.
באליפות העולם שנערכה בבודפשט, הונגריה ב 2017 זכה אפל במדליית זהב במשחה שליחים 4x100 מטר חופשי לאחר ששחה בשלב המוקדמות.
כשחיין שלישי הוא קבע ב"זינוק שליחים" תוצאה של 48.16 שניות.
באליפות הפאן פסיפיק בשחייה שנערכה בטוקיו, יפן באוגוסט 2018 זכה אפל במדליית זהב במשחה לשיחים 4x200 מטר חופשי בתוצאה של 7:04.36 דקות, לפני אוסטרליה (7:04.70 דקות) ויפן (7:08.07 דקות).
כשחיין שלישי הוא קבע ב"זינוק שליחים" תוצאה של 1:46.20 דקות וסיים במקום חמישי במשחה ל-100 מטר חופשי בתוצאה של 48.47 שניות.
בשלב המוקדמות הוא קבע תוצאה של 48.05 שניות, ועלה ראשון למשחה הגמר.
התוצאה שקבע הייתה השנייה בטיבה באליפות.
בשני משחים הוא סיים במקום עשירי, במשחה ל-50 מטר חופשי בתוצאה של 22.30 שניות ובמשחה ל-200 מטר חופשי בתוצאה של 1:46.78 דקות, בשלב המוקדמות הוא קבע שיא אישי חדש של 1:46.56 דקות.
נוסף לכך, הוא שחה במשחה שליחים 4x100 מטר אך הרביעייה האמריקאית פסלה.
באוניברסיאדה שנערכה בנאפולי, איטליה בתחילת יולי 2019 זכה זאק ב-5 מדליות זהב והיה כוכב האוניברסיאדה.
מדליות זהב במשחה ל-100 מטר חופשי בתוצאה של 48.01 שניות, במשחה ל-200 מטר חופשי בתוצאה של 1:46.80 דקות, במשחה שליחים 4x100 מטר חופשי, כשחיין ראשון הוא קבע שיא אישי חדש של 47.79 שניות, במשחה שליחים 4x200 מטר חופשי ובמשחה שליחים 4x100 מטר מעורב.
שבועיים לאחר מכן, באליפות העולם שנערכה בקוואנגג'ו, קוריאה הדרומית בסוף יולי הוא זכה במדליית זהב במשחה שליחים 4x100 מטר חופשי ביחד עם קיילב דרסל, בלייק פירוני ונייתן אדריאן בשיא אליפות חדש של 3:09.06 דקות, לפני רוסיה (3:09.97 דקות) ואוסטרליה (3:11.22 דקות).
כשחיין שלישי הוא קבע ב"זינוק שליחים" את התוצאה המהירה באליפות 46.86 שניות.
ג'ק ריי הידוע יותר בשם הבמה שלו, זאק גיבסון הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK.
ב-WWE, גיבסון היה אלוף הזוגות הראשון של NXT UK, ביחד עם ג'יימס דרייק.
הוא ידוע גם בשל תקופתו בארגונים העצמאיים ברחבי הממלכה המאוחדת.
ריי נולד ב-8 באוגוסט 1990 בליברפול.
הוא סיים תואר בכלכלה וחשבונאות באוניברסיטת ג'ון מורס בשנת 2011. לפני שהפך למתאבק, ריי שיחק כדורגל.
לאחר שאומן על ידי אלכס שיין, ריי ערך את הופעת הבכורה שלו בזירה בשנת 2009 עבור ארגון ההיאבקות האנגלי, FutureShock Wrestling, תחת שם הבמה זאק דיאמונד.
לעומת זאת, הוא שינה את שם הבמה שלו במרץ 2010 לזאק גיבסון.
ב-15 באוקטובר 2010, הוא ערך את הופעת הבכורה שלו בארגון Grand Pro Wrestling כזאק דיאמונד בקרב שבו הפסיד לג'ק גלאגר.
חודש לאחר מכן, דיאמונד הפך לאלוף בריטניה של GPW לאחר שניצח בקרב מרובע את האלוף הקודם, CJ בנקס, גלאגר ומרטין קירבי.
ב-9 באפריל 2011, דיאמונד הצטוות לשורותיהם של אקסנדר קופר, מייקי וויפלאש ודני הופ וביחד הם ניצחו בקרב ארבעה נגד ארבעה את ג'ק גלאגר, ברוס שיילה, ויליאם גיילורד ונועם דר.
ב-3 ביוני, הוא הפסיד את התואר לג'ק גלאגר.
בשנת 2016, גיבסון ערך קרב הבכורה שלו בארגון Star Wrestling 5, שבו הפסיד לביג דאמו.
שנתיים לאחר מכן, גיבסון שב לארגון זה לקרב נגד ריי מיסטריו.
בקרב זה, גיבסון הפסיד כתוצאה מפסילה לאחר שהכה את מיסטיריו בעזרת מכה מתחת לחגורה.
במרץ 2017, גיבסון ערך את הופעת הבכורה שלו בארגון What Culture Pro Wrestling כחלק ממוקדמות גביע העולם, שבו הפסיד לג'ימי האבוק כבר בסיבוב הראשון.
הקרב האחרון שלו בארגון לפני שעזב ל-WWE, היה ב-19 בפברואר 2018.
בשנת 2012, גיבסון ערך את הופעת הבכורה שלו בארגון Progress Wrestling.
שנתיים לאחר מכן באירוע Chapter Twelve, הוא חזר לארגון, כשניצח בקרב יחידים את וויל אוספריי.
בשנת 2017, גיבסון וג'יימס דרייק הקימו את הצמד Grizzled Young Veterans.
ביחד הצמד ניצח את CCK (כריס ברוקס וקיד לייקוס) כדי להפוך לאלופי הזוגות של Progress בפעם הראשונה.
במאי 2018, גיבסון לקח חלק בטורניר ה-Super Strong Style 16, כשניצח בסיבוב הראשון את ג'ואי ג'נלה וברבע הגמר את פיט דאן כתוצאה מפסילה.
לעומת זאת, הוא הודח בשלב חצי הגמר על ידי קסיוס אונו.
ב-4 באוגוסט 2018, גיבסון ודרייק הפסידו את אליפות הזוגות ל-CCK.
הצמד זכה בחזרה בחגורות האליפות ב-28 ביולי 2019 במסגרת האירוע Chapter 93, כשגבר על Aussie Open.
מנגד, הם איבדו את חגורות האליפות לג'ורדן דבלין וסקוטי דייוויס באירוע Chapter 95.
גיבסון ערך את קרב הבכורה שלו בארגון ההיאבקות ICW בשנת 2015, כשהיה חלק מהפסד קבוצתו בקרב ארבעה נגד ארבעה לקבוצת New Age Kliq.
שנתיים לאחר מכן, גיבסון השתתף בקרב הדחות משולש נגד רוב ואן דאם וליונהארט, שבסופו ליונהארט ניצח.
ב-16 ביוני 2017, גיבסון גבר על קני ויליאמס בקרב ספירות בכל מקום, וכתוצאה מכך הפך לאלוף ה-Zero-G של ICW.
הוא הפסיד את התואר בחזרה לוויליאמס חודש לאחר מכן בקרב סולם.
ב-8 בינואר 2017, גיבסון נוצח על ידי טרנט סבן בקרב הבכורה שלו בארגון RevPro.
ב-13 באפריל, גיבסון נחל הפסד נוסף, הפעם להירוקי גוטו.
ב-4 ביוני, גיבסון הצליח לנצח את אנחליקו וב-17 באוגוסט, ניצח את דלטון קאסל.
ב-3 בדצמבר, גיבסון וג'וש בודום ניצחו את Aussie Open (קייל פלטשר ומארק דייוויס) בקרב אשר קבע את זהות המועמדים לאליפות הזוגות הבריטית הבלתי מעורערת של RevPro.
חמישה ימים לאחר מכן, הצמד כשל בניסיונו לזכות בתואר זה כאשר הפסיד לאלופי הזוגות, מאסטש מאונטיין (טרנט סבן וטיילר בייט).
זאק גיבסון הוכרז כמתאבק בארגון ה-WWE במהלך סוף שבוע האקסס של רסלמניה 34, כשערך את קרב הבכורה שלו בטורניר אשר יקבע את זהות הטוען לכתר לאליפות בריטניה של פיט דאן; מנגד, גיבסון הודח על ידי מארק אנדרוז כבר בסיבוב הראשון.
ביום הרביעי של האקסס, Grizzled Young Veterans (גיבסון וג'יימס דרייק) הגנו על אליפות הזוגות של Progress נגד Heavy Machinery (אוטיס דוזוביץ' וטאקר נייט).
קרב זה נגמר בהפסד של האלופים כתוצאה מפסילה; בעקבות זאת, חגורות האליפות נשארו אצל Grizzled Young Veterans.
באזור זמן זה, מגזין ההיאבקות Wrestling Observer דיווח על כך שגיבסון הוחתם על חוזה בארגון.
ב-16 במאי 2018, התבשרה הידיעה שגיבסון ייקח חלק בטורניר אליפות בריטניה.
במסגרת טורניר זה שנפרס על גבי חודש יוני, גיבסון ניצח את אמיר ג'ורדן בסיבוב הראשון, "ג'נטלמן" ג'ק גלאגר בשלב רבע הגמר, פלאש מורגן ובסטר בשלב חצי הגמר ואת טראוויס בנקס בשלב הגמר וכתוצאה מכך זכה בטורניר וקיבל את ההזדמנות להתחרות נגד פיט דאן על אליפות בריטניה.
קרב זה התקיים ביניהם ב-19 ביוני, ובו גיבסון כשל בניסיונו לזכות בתואר לאחר שהפסיד לדאן.
באירוע NXT UK TakeOver: Blackpool, שנערך ב-12 בינואר 2019, גיבסון וג'יימס דרייק ניצחו את מאסטש מאונטיין (טרנט סבן וטיילר בייט) בגמר טורניר אליפות הזוגות של NXT UK, וכתוצאה מכך הפכו לאלופי הזוגות הראשונים של NXT UK.
ב-17 באפריל, גיבסון ודרייק הפסידו לאמיר ג'ורדן וקני ויליאמס כתוצאה מספירת חוץ, בקרב שאינו היה על התואר.
ב-8 במאי, גיבסון ודרייק הגנו בהצלחה על חגורות האליפות נגד קני ויליאמס ונועם דר.
ב-3 ביולי, גיבסון ודרייק הגנו על חגורות האליפות של NXT UK נגד מאסטש מאונטיין בקרב שלבסוף נגמר ללא הכרעה בשל התערבות של קבוצת אימפריום.
באירוע NXT UK TakeOver: Cardiff, שנערך ב-31 באוגוסט, גיבסון ודרייק הפסידו את חגורות האליפות למארק אנדרוז ופלאש מורגן ובסטר בקרב זוגות משולש אשר כלל בנוסף את Gallus (מארק קופי ו-וולפגנג).
ב-11 בספטמבר, גיבסון ודרייק כשלו בניסיונם להשיב אליהם את חגורות אליפות הזוגות של NXT UK.
ב-24 באוקטובר, גיבסון ודרייק ניצחו בקרב זוגות את אשטון סמית' ואוליבר קרטר.
באירוע NXT UK TakeOver: Blackpool II, שנערך ב-12 בינואר 2020, גיבסון ודרייק כשלו בניסיונם לזכות באליפות הזוגות של NXT UK לאחר שהפסידו ל-Gallus (מארק קופי וולפגנג) בקרב סולם מרובע אשר כלל בנוסף את אימפריום (פביאן אייכנר ומרסל ברטל), ומארק אנדרוז ופלאש מורגן ובסטר.
שלושה ימים לאחר מכן בתוכנית NXT, גיבסון ודרייק גברו על ה-Time Splitters (אלכס שלי וקושידה) בסיבוב הראשון של טורניר הזוגות לזכר דאסטי רודס.
ב-22 בינואר בתוכנית NXT, גיבסון ודרייק ניצחו את The Undisputed Era (בובי פיש וקייל אוריילי) בשלב חצי הגמר של הטורניר בשל הסחת דעת מצידם של קבוצת אימפריום (וולטר, פביאן אייכנר, מרסל ברטל ואלכסנדר וולף) וכתוצאה מכך העפילו לשלב הגמר של הטורניר.
בגמר הטורניר אשר נערך ב-29 בינואר, גיבסון ודרייק כשלו בניסיונם לזכות במפעל וכתוצאה מכך פספסו את ההזדמנות להתחרות על אליפות הזוגות של NXT נגד אלופי הזוגות, פיש ואוריילי, באירוע NXT TakeOver: Portland.
ב-26 בפברואר בתוכנית NXT, גיבסון ודרייק ניצחו את Forgotten Sons (וסלי בלייק וסטיב קאטלר) לאחר שהם התגרו בהם בשבוע קודם לכן ברשתות החברתיות.
ב-13 בינואר 2021, גיבסון ודרייק גברו על Ever-Rise (צ'ייס פארקר ומאט מרטל) בסיבוב הראשון של טורניר הזוגות לזכר דאסטי רודס.
ב-23 בנובמבר בפרק של התוכנית NXT 2.0, גיבסון ודרייק הפסידו לג'וש בריגס וברוקס ג'נסן.
ריי הוא אוהד של קבוצת העיר, ליברפול ומעריץ של הלהקה הבריטית, הביטלס.
Pro Wrestling (פעם אחת) - עם סם ביילי
הישגים בארגון ההיאבקות Grand Pro Wrestling - GPW
אליפות בריטניה של GPW (פעמיים)
אליפות במשקל כבד של GPW (פעם אחת) - עם שון דניאלס, ג'יימס דרייק, אקסל רייג' ודייב ריין
אליפות הזוגות של NGW (פעם אחת) - עם סם ביילי
אליפות הזוגות של OTT (פעם אחת) - עם צ'ארלי סטרלינג ושה סמואלס
אליפות הזוגות של Progress (3 פעמים) - עם ג'יימס דרייק
PWI דירג אותו במקום ה-207 מתוך 500 המתאבקים הטובים ביותר לשנת 2019
אליפות הזוגות של NXT UK (פעם אחת) - עם ג'יימס דרייק
זאפיר היא חברת תוכנה המפתחת פלטפורמת אינטגרציה המאפשרת לחבר מגוון רחב של יישומים ושירותי ענן ללא צורך בפיתוח קוד..
החברה ממוקמת בסאניווייל, קליפורניה ומעסיקה כ־500 עובדים במספר מדינות.
נכון ל-2021, זאפיר מחברת מעל 4000 אפליקציות עם מסלולים חינמיות ובתשלום.
זאפיר הוקמה בעיר קולומביה במדינת מיזורי שבארצות הברית, על ידי ווייד פוסטר, בריאן הלמיג ומייק קנופ במסגרת חממת Startup Weekend Columbia.
אחרי שבקשת מימון ראשונה שנדחתה ב-2011, הם יצרו האב-טיפוס עם 25 אפליקציות מחוברות ובעזרתו הם התקבלו לאקסלרטור Y Combinator והחברה עברה למאונטיין ויו, קליפורניה.
באוקטובר 2012 זאפיר ערכהסבב גיוס נוסף של 1.3 מיליון דולר בהובלת חברת ההשקעות העולמית Bessemer Venture Partners.
החברה הגיע לרווחיות בשנת 2014.
במארס 2017 החברה הציעה חבילת תמריץ של 10,000 דולר החזר לעובדים שרוצים לעבור מחוץ לאזור מפרץ סן פרנסיסק.
ההכרזה על התוכנית הביאה לגידול של 50% במספר המועמדים למשרות בחברה.
כל עובדי זאפיר עובדים מרחוק מיום הקמתה ב-2011. נכון לינואר 2022 החברה מעסיקה כ-500 עובדים ב-38 מדינות.
זאפיר משתמשת בטכנולוגיות הבאות: Python/Django, JavaScript/React.
זק אבראהים (נולד כעבדולעזיז אל סייד נוסייר, בפיטסבורג, פנסילבניה, ב-24 במרץ 1983) הוא סופר אמריקאי ופעיל חברתי.
בנו של הטרוריסט אל סייד נוסייר, רוצחו של מאיר כהנא ואחד האחראים לפיגוע במגדלי התאומים ב-1993.
לאחר מספר שנים של הסתרת זהותו האמיתית, עבדועאזיז שינה את שמו לזאק אברהים והחל לדבר בפומבי על פעילותו של אביו ובנאומים נגד הטרור ובעד שלום וסובלנות.
הוא הוציא את ספרו הראשון, "בנו של טרוריסט" (The Terrorist's Son: A Story of Choice) דרך הוצאת סיימון ושוסטר בספטמבר 2014. הספר זכה בפרס איגוד הספריות האמריקני בשנת 2015 ותורגם לעברית במרץ 2017.
אמו של אברהים, ילידת פיטסבורג קארן מילס, שינתה את שמה לחדיג'ה, כשהתאסלמה מקתוליות בשנת 1982. יש לו אח ואחות למחצה מנישואיה הקודמים של אמו.
זאקרי מייקל "זאק" גילפורד הוא שחקן קולנוע וטלוויזיה אמריקאי ממוצא יהודי, אשר ידוע מתפקידו כמאט סרסן בסדרת הטלוויזיה "אורות ליל שישי", ומתפקידו כגרג בסדרה הקומית "ילדות טובות", שניהם ברשת NBC.
גילפורד נולד באוונסטון, אילינוי שבארצות הברית, בנם של אן וסטיב גילפורד.
הוא ממוצא שוודי-נוצרי מצד אמו, וממוצא רוסי-יהודי מצד אביו.
הוא סיים את לימודיו באוניברסיטת נורת'ווסטרן ולפני כן, בבית הספר התיכון העירוני אוונסטון.
הוא שימש כמדריך טיולים קרוס-קאנטרי והדריך טיולים לבני נוער לאלסקה, קולומביה הבריטית, קליפורניה, הוואי ודרום האוקיינוס השקט.
בשנת 2005 הוא הופיע בפרק של "חוק וסדר: מדור מיוחד".
בשנת 2006, שיחק גילפורד בסדרת הטלוויזיה "אורות ליל שישי", בתפקיד ראשי.
הוא שיחק בסדרה מהעונה הראשונה עד העונה השלישית.
בעונות רביעית וחמישית שיחק בתפקיד חוזר.
בשנת 2009 ערך את הופעת הבכורה שלו בסרט קולנוע, "החורף האחרון".
הייתה לו הופעת קמע בסרט "רייס: צייד הדמים" ותפקיד אורח בפרק של "האנטומיה של גריי".
בשנת 2009 השתתף בתפקיד אדם דייוויס בקומדיה הרומנטית "פוסט גראד" לצד אלקסיס בלדל.
הוא גם כיכב בתפקיד ג'וני דרייק בדרמה הרומנטית "Dare" לצד אמי רוסום.
בשנת 2010 שיחק בסרט דרמת האינדי "The River Why" לצד אמבר הרד.
בשנת 2010 הצטרף לצוות השחקנים של הדרמה הרפואית "באמצע שום מקום", שהוקרנה לראשונה בינואר 2011 אך בוטלה לאחר 13 פרקים.
בשנת 2011 הוא הופיע בקליפ של טיילור סוויפט לסינגל "Ours", בו גילם את מושא אהבתה.
הוא שיחק את התפקיד של אוון בסרט הדרמה "תשובות לכלום".
בשנת 2012 הוא גילם את סת' בסרט דרמת האינדי "הטבע שלנו" לצד ג'נה מאלון.
בינואר 2013 הוא הופיע עם ארנולד שוורצנגר בסרט "עומד אחרון".
הוא גילם את "מתיו איריס" בסרט "Crazy Type of Love".
הוא השתתף יחד עם אליסון מילר בסרט האימה "Devil's Due", שצולם בניו אורלינס וברפובליקה הדומיניקנית, והוקרן בבכורה ב-17 בינואר 2014. הוא השתתף גם בסרט ההמשך "הטיהור 2: לשרוד את הלילה", שיצא ב-18 ביולי 2014. גילפורד שיחק בתפקידי אורח בסדרות בהן "טים סיפורים לפני השינה של אריק" ו"ממלכה".
בשנת 2016 שיחק בתפקיד דני וורן בסדרת הדרמה של ABC "המשפחה".
בשנת 2017 גילפורד שיחק בסדרת האינטרנט העתידנית, "Line" ביוטיוב פרימיום".
מאז 2018 מילא גילפורד תפקיד חוזר בתפקיד "גרג" בסדרה "ילדות טובות".
בשנת 2010 החל גילפורד לצאת עם השחקנית קיילי סנצ'ז אותה פגש על סט הצילומים של פיילוט לסדרת הטלוויזיה "המאטאדורים".
בני הזוג התארסו בנובמבר 2011, ונישאו ב-29 בדצמבר 2012. בני הזוג שיחקו גם יחד "הטיהור 2: לשרוד את הלילה".
באוגוסט 2015 הודיעה סנצ'ז שהיא וגילפורד מצפים לבן בנובמבר.
באוקטובר 2015 הודיעו בני הזוג כי סנצ'ז עברה הפלה טבעית.
לבני הזוג נולדה בת ב-2017
שנה סדרה תפקיד הערות 2005 חוק וסדר: מדור מיוחד קווין ווילקוקס פרק: "Contagious" 2011-2006 אורות ליל שישי מאט סרסן תפקיד ראשי (עונות 1-3);
שנה כותרת תפקיד הערות 2011 טיילור סוויפט Ours מושא אהבה של טיילור סוויפט
זאפ הוא סוג של פעולה פוליטית ישירה אשר נכנסה לשימוש בשנות ה-70 בארצות הברית והפך לפופולרי על ידי קבוצת Gay Activists Alliance .
זאפ הייתה הפגנה רועשת בציבור שנועדה להביך דמות ציבורית או אדם מפורסם תוך הפניית תשומת הלב הציבורית לנושאים הקשורים לזכויות להט"ב.
למרות שארגונים הומופיליים אמריקאיים נהגו לקיים הפגנות כבר מ-1959, הפגנות אלו נטו להיות מחוץ למקום שבו התרחש אירוע מסוים ונהגו להיות שקטות יחסית, אך לאחר מהומות סטונוול, אקטיביסטים להט"בים צעירים ורדיקליים יותר תמכו פחות בגישה המתונה של הדור המבוגר יותר.
הזאפ התמקד בפוליטיקאים ודמויות ציבוריות אחרות ורבים עסקו בייצוגם של להט"בים במדיה.
קבוצות אקטיביזם להט"בים העוסקים ב-HIV המשיכו להשתמש בטקטיקות מחאה המזכירות את הזאפ עד לשנות ה-90 והלאה.
זאק ארץ הוא שחקן פוטבול אמריקאי, המשחק בקבוצת אריזונה קארדינלס בעמדת הטייט אנד.
ארץ שיחק עם פילדלפיה איגלס לאורך 8 עונות, נחשב לטייט אנד הטוב ביותר שהיה אי פעם בקבוצה.
בשנת 2021 הועבר לקבוצת אריזונה קארדילנס.
ארץ זכה עם הפילדלפיה איגלס, בסופרבול LII, לאחר שניצחו את ניו אינגלנד פטריוטס בתוצאה 41–33.
ארץ שיחק במדי הפוטבול של אוניברסיטת סטנפורד מעונת 2009 עד 2012. ארץ לא שיחק ב-2009 אך פתח במדי הקבוצה בשלוש השנים שלאחר מכן.
בשנתו השלישית הוא רשם 898 יארדים, הכי הרבה בחטיבה שבה קבוצתו שיחקה.
בשנת 2013 ארץ נבחר במקום ה-35 בדראפט לשחק במדי פילדלפיה איגלס.
בעונתו הראשונה ארץ חתם על חוזה לארבע שנים בשווי של 5.37 מיליון דולר אמריקני.
ארץ רשם 36 תפיסות לאורך 469 יאדים ו-4 טאצ'דאונים בעונה הסדירה ועוד 3 תפיסות לאורך 22 יאדים וטאצ'דאון אחד בפלייאופס.
בעונתו השנייה של ארץ, הוא היה נחשב לטייט אנד הראשי של הקבוצה, אך ביצועיו היו נמוכים משל הטייט אנד השני של הקבוצה, ברנט סלק.
בעונת 2017, ארץ רשם את העונה השנייה הטובה ביותר שלו עד כה, עם 74 תפיסות לאורך 824 יארדים ו-8 טאצ'דאונים בעונה הסדירה.
הוא גם הוסיף 18 תפיסות לאורך 192 יארדים וטאצ'דאון אחד בפלייאופס.
לאחר שניצחו את שני המשחקים הראשונים שלהם בפלייאופס, קבוצתו של ארץ, פילדלפיה איגלס, הגיעו לסופרבול LII שנערך באצטדיון של מינסוטה ויקינגס נגד ניו אינגלנד פטריוטס.
במשחק הזה פילדלפיה איגלס ניצחו 41–33 וארץ רשם 7 תפיסות לאורך 67 יארדים וטאצ'דאון.
ארץ אף תפס את הטאצ'דאון האחרון באותו משחק, שבעזרתו קבוצתו ניצחה את המשחק.
בעונת 2018, ארץ רשם את העונה הטובה ביותר שלו במדי פילדלפיה איגלס עם 116 תפיסות לאורך 1,163 יארדים ו-8 טאצ'דאונים בעונה הסדירה ועוד 10 תפיסות לאורך 102 יארדים ללא טאצ'דאונים בפלייאופס.
משנת 2016 ארץ נשוי לג'ולי ארץ , שחקנית נבחרת ארצות הברית בכדורגל נשים.
בבעלתו של ארץ עמותה בשם Ertz Family Foundation, שמטרתה לתרום ארוחות חמות ולעזור לנזקקים באזור פילדלפיה.
BRLS-8B "זאסלון" (מחסום) הוא מכ"ם רוסי (ברית המועצות לשעבר) מוטורי רב-מצבי לכל מזג האוויר שפותח בין השנים 1975 - 1980 בידי מכון המחקר המדעי Tikhomirov כחלק ממערכת הנשק של ה-מיירט העל-קולי.
הזאסלון הוא מכ"ם פולס-דופלר עם אנטנה סרוקה פסיבית (PESA) ועיבוד אותות דיגיטלי.
האנטנה של הזאסלון היא מערכת רב ערוצית הכוללת שני מערכים נפרדים בשליטה אלקטרונית, מכ"ם בתדר X עם 1700 משדרים ומכ"ם בתדר L עם 64 משדרים המורכבות לאנטנה אחת.
האנטנה בקוטר 1.1 מטר והיא קבועה במצבה עם מגזר סריקה של +/- 70 מעלות באזימוט ו + 70 / - 60 מעלות בגובה.
רכיבי ה-X-band של הרדאר משתמשים במעברי פאזת פריטים הדדיים המאפשרים לרדאר למקם קורות בסביבות 1.2 ms.
ביצועים גבוהים אלה הם אחד היתרונות הגדולים של מכ"מים מערכים בשלבים בהשוואה לדור הקודם של מערכים סרוקים מכנית שלוקח שניות לבצע את אותן פונקציות כמו מערך בשלבים.
המכ"ם הקשה על מטוסי חיל האוויר וטילי השיוט של ארצות הברית לחדור למרחב האווירי הסובייטי בגובה נמוך (באמצעות מיסוך שטח/ עומס (מכ"ם)), מבלי להתגלות.
המכ"ם היווה נקודת ציון בתעופה, זו הייתה הפעם הראשונה שמכ"ם PESA (שנמצא בעבר רק במערכות קרקעיות והמפציץ האסטרטגי B-1) הותקן במטוס קרב סילוני.
מכ"ם זאסלון הוצג בפומבי בתערוכה האווירית בפריז בשנת 1991 במיג-31 המשויך אליו, הרוסים הסירו את רדום המטוס כדי לאפשר לראות את האנטנה המהפכנית של זאסלון.
כמו כן, הוצג בפריס ה-F-117 Nighthawk האמריקני (מהפכני בשימוש בטכנולוגיית חמקן) הרוסים הציעו לו לטוס עם ה-MiG-31 כדי לראות אם הזאסלון יכול לזהות את ה-F-117. אמנם, מעולם לא נערכה התמודדות כזו אף על פי שמומחים רוסים היו בטוחים כי הזאסלון מסוגל לזהות את ה-F-117 במהלך הטיסה.
זסלון משתמש במחשב Argon-15A (המחשב הדיגיטלי המוטס הראשון שתוכנן בברית המועצות על ידי מכון המחקר להנדסת מחשבים (NICEVT, כיום ארגון NII).
טווח הגילוי של יעדי אוויר A: 200 ק"מ (לצורך חתך מכ"ם של 19 מ ' 2 בזווית התנגשות עם הסתברות 0.5)
מספר היעדים שזוהו: 24 (במקור היה 10)
מספר היעדים להתקפה: 6 (במקור היה 4)
טווח מעקב אוטומטי: 120 ק"מ
איתור מטרות תרמיות: 56 ק"מ
יש לו הזדמנויות גדולות לאיתור טילי שיוט ומטרות אחרות על רקע פני כדור הארץ
המיג - 31 היה המיירט הסדרתי היחיד בעולם המצויד במכ"ם מערך בשלבים עד שנת 2000, כאשר מיצובישי F-2 נכנס לשירות עם מכ"ם המערך הפעיל שלבי J / APG-1.
ההבדלים הבסיסיים בין גרסאות אחרות ל-MiG-31BM:
הרדאר המשולב של מיג-31 BM יכול לעקוב אחר 24 יעדים מוטסים בו זמנית, מתוכם 6 יכולים להיות מותקפים על ידי טילי R-33S.
למטוסי MiG-31M, MiG-31D ו-MiG-31BM יש מכ"ם משודרג של Zaslon-M, עם אנטנה גדולה יותר וטווח זיהוי גדול יותר (אמר להיות 400 ק"מ (250 mi) נגד מטוסי שליטה AWACS ) ויכולת לתקוף מטרות מרובות - אוויר ואדמה - בו זמנית.
ל-Zaslon-M אנטנה בקוטר 1.4 מ '(גדול יותר), עם ביצועים טובים יותר מ־50% עד 100% מזסלון.
מהירות היעד עלתה מ-5 מאך ל-6 מאך, מה שמשפר את האפשרות לירות דרך האדמה.
מיג - 31 הוא אחד מכלי הטיס היחידים המסוגלים ליירט ולהשמיד טילי שיוט הטסים בגבהים נמוכים במיוחד.
פיתוח המיג - 31M המודרני בשנת 1983 ומאוחר יותר מיירטים ה-MiG-31BM הביא להחדרת מכ"ם בקרת אש זסלון משופר, זסלון - M.
זסלון-M שונה ממכ"ם זסלון המקורי בכך שהוא בעל אנטנה גדולה יותר, שהוגדלה לקוטר 1.4 מ', בעל טווח זיהוי מוגדל של 400 ק"מ ועוקב אחר 24 יעדים בן זמנית, ולתקוף 6 יעדים.
באפריל 1994 השתמשו ב-R-37 כדי לפגוע ביעד במרחק 300 ק"מ.
Zaslon-AM, גרסה משודרגת של לנינטס ו-NIIP, Argon-15A הוחלפה במעבדי Baget
זאק דָּוִד זילסניק , המוכר בשם הבמה זאק אייבל (Zak Abel), הוא זמר-יוצר בריטי-יהודי יליד-אנגליה וממוצא ישראלי.
שחקן טניס שולחן מקצועי בנעוריו.
זילסניק נולד בלונדון, אנגליה שבממלכה המאוחדת.
אביו היה יהודי-ספרדי ויהודי-מזרחי (ממרוקו) ועלה לישראל, אך נפטר בטרם עת, כשזילסניק היה בן 12. אמו רייצ'ל היא יהודייה-אשכנזייה, ילידת אנגליה.
הוא גדל בחיק אמו בהנדון שברובע בארנט הלונדוני.
הוא התחנך בבית הספר הממלכתי היהודי מטילדה מארקס שבלונדון, אנגליה, ובבית הספר האוניברסיטאי של יוניברסיטי קולג' לונדון, ממנו סיים את לימודיו בשנת 2013. מאוחר יותר, התגורר גם ברובע האקני הלונדוני.
כשלמד בבית הספר היסודי, זילסניק זכה בתחרות לשיר בחגיגת יום העצמאות של מדינת ישראל, שהתקיים באצטדיון וומבלי האנגלי.
ב-28 באוגוסט 2014, הוא הוציא, בשיתוף פעולה עם גורגון סיטי, את הסינגל "Unmissable".
השיר הגיע, בשיאו, למקום ה-16 בסקוטלנד, למקום החמישי במצעד הדאנס הבריטי, ולמקום ה-19 במצעד הסינגלים הבריטי.
ב-6 בפברואר 2015, הוא הוציא את המיני-אלבום הראשון שלו, Joker presents Zak Abel.
ב-28 באוגוסט 2015, הוא הוציא את המיני-אלבום השני שלו, One Hand on the Future.
ב-6 באוקטובר 2017, הוא הוציא את אלבום הביכורים שלו, Only When We're Naked.
האלבום הגיע, בשיאו, למקום הראשון במצעד האלבומים הבריטי.
כיום, הוא היה חתום על ידי חברת התקליטים האמריקנית אטלנטיק רקורדס.
ב-20 במרץ 2020, הוא התארח בסינגל "Bad" של דון דיאבלו ההולנדי.
השיר הגיע, בשיאו, למקום ה-38 בוולוניה, ולמקום ה-28 בפולין.
ב-17 באפריל 2020, הוא התארח בסינגל "Freedom" של המוזיקאי הנורווגי קייגו.
השיר הגיע, בשיאו, למקום התשיעי במצעד שירי הדאנס/אלקטרוני ולמקום ה-11 בנורווגיה.
ב-13 ביולי 2023 הוציא את הסינגל "Endless Summer", יחד עם המפיק המוזיקלי הנורווגי אלן ווקר.
זילסניק מגדיר עצמו גם כיהודי (דתם ומוצאם האתני של הוריו), וכן סיפר שהוא מקפיד לשמור על אורח חיים תזונתי-טבעוני.
זאקארי צ'אלן בראון הוא איש עסקים אמריקאי ונהג מרוצים מקצועי לשעבר, המתגורר כיום באנגליה.
משמש כמנכ"ל קבוצת המרוצים מקלארן.
נולד וגדל בקליפורניה, התחרה במשך 10 שנים במרוצים שונים ברחבי העולם לפני שפנה לקריירה בתחום ניהול הספורט.
בשנת 1995 הקים את חברת "Just Marketing International" (JMI), שהפכה להיות סוכנות השיווק הגדולה בעולם בתחום הספורט המוטורי.
בשנת 2013 נרכשה החברה על ידי CSM תמורת 76 מיליון דולר ובראון מונה למנכ"ל החברה.
בשנת 2016 עזב את התפקיד על מנת להתמקד בפעילותו בקבוצת מקלארן.
בראון הוא מייסד-שותף ובעלים של קבוצת יונייטד אוטוספורטס, קבוצת מרוצים המתחרה במרוצי מכוניות ספורט היסטוריות.
הוא מחזיק בשותפות יחד עם מייקל אנדרטי וראיין ווקינשואו את קבוצת "ווקינשואו אנדרטי יונטייד" המתחרה באליפות הסופרקארס האוסטרלית ואת קבוצת מקלארן XE המתחרה באליפות האקסטרים אי.
ברשותו אוסף גדול של מסמכים היסטוריים ומזכרות ספורטיביות, לצד אוסף של מכוניות מרוץ ומכוניות כביש רבות.
בראון החל את קריירת המרוצים שלו בקארטינג בשנת 1986, לזכותו 22 ניצחונות במרוצים על פני 5 עונות מ-1986 עד 1990. הוא עבר להתחרות באירופה, וניצח באליפות הפורמולה פורד 1600 שהתקיימה בדונגטון פארק באנגליה.
בשנת 1992 לקח חלק באליפות האופל-לוטוס בנלוקס וסיים בין עשרת הראשונים בכל מרוצי העונה.
בשנה שלאחר מכן סיים בראון במקום הרביעי באליפות.
בראון המשיך להתחרות משני צדי האוקיינוס האטלנטי, והתמודד על בסדרת מרוצי טויוטה אטלנטיק של צפון אמריקה בנוסף לסדרת אופל-לוטוס בנלוקס ואליפות הפורמולה 3 הבריטית.
בשנת 1995 ערך את הופעת הבכורה שלו באינדי לייטס במסלול לגונה סקה.
שנה לאחר מכן התחרה באליפות הפורמולה 3 הגרמנית.
בשנת 1997 סיים בראון במקום השני בקטגוריית ה-GT2 במרוץ 24 השעות של דייטונה כשהוא נוהג בפורשה 911 GT2. באותה שנה סים שני מרוץ 12 השעות של סברינג ב-1997.
בין השנים 2001–2005 לקח הפסקה מהשתתפות במרוצים על מנת להתמקד בפיתוח הסוכנות שהקים.
בשנת 2006 התחרה במרוץ 24 השעות של בריטקאר והיה שותף לניצחון בקטגוריה יחד עם קבוצת מור אינטרנשיונל מוטורספורט.
בשנת 2007 התחרה בסדרת המרוצים של פרארי צ'אלנג'.
במרוץ הבכורה בסבב הוא זינק מהפול פוזישן והוביל לאורך כל הקפות המרוץ עד לניצחון.
שנה לאחר מכן התחרה שוב בעונה מלאה בתחרות וניצח את המרוץ שהתקיים במסלול זיל וילנב במונטריאול.
בשנת 2009 ייסד, יחד עם ריצ'רד דין, את קבוצת יונייטד אוטוספורטס.
בשנת 2010 הקבוצה הגיעה למקום השלישי במרוץ 24 השעות של ספא.
הניצחון הראשון הגיע שנה לאחר מכן במרוץ שהתקיים בסנטרטון כחלק מאליפות ה-GT הבריטית.
בשנת 2012 הקבוצה התחרתה במקביל בבדרת מרוצי לאקפיין אנדורו עם מכונית מדגם מקלארן MP4-12C ובאליפות ה-GT הבריטית עם מכונית מדגם אאודי R8 LMS.
בנוסף השתתפה הקבוצה במרוץ 12 השעות של דובאי, במרוץ 12 השעות של באת'ורסט, במרוץ ה-GT קאפ במקאו ובמרוץ 24 השעות של ספא.
בראון עצמו ניצח את הסיבוב האחרון של האליפות, בו התחרה יחד עם אלוורו פריינטה.
בשנת 2013 התחרה באופן מלא באליפות ה-GT הבריטית כחלק מהקבוצה.
בנובמבר 2016 מונה למנהל התפעול של קבוצת מקלארן טכנולוגיות.
בעקבות שינוי ארגוני בקבוצת מקלארן מונה באפריל 2018 לתפקיד מנכ"ל מקלארן רייסינג, חטיבת המרוצים של הקבוצה.
במסגרת התפקיד בראון אחראי על כל ההיבטים העסקיים, התפעוליים והשיווקיים של הקבוצה.
תחת ניהולו התרחבה פעילות הקבוצה מעבר לפעילות הפורמולה 1 והחלה להתחרות במרוצי האינדי, אליפות האקסטרים אי והפורמולה אי.
זאק אידי הוא כדורסלן קנדי המשחק בעמדת הסנטר בממפיס גריזליס מה-NBA.
אידי נולד בטורונטו לאב קנדי ולאם ממוצא סיני.
בילדותו שיחק אידי הוקי קרח ובייסבול.
הוא החל לשחק כדורסל בצורה סדירה רק בתיכון, במסגרת איגוד האתלטים החובבים, ורק כאשר גובהו החריג לא אִפשר לו להמשיך לשחק בייסבול – החל להתמקד בכדורסל.
הוא בחר לשחק כדורסל עבור קבוצת הכדורסל של אוניברסיטת פרדו, ובעונתו הראשונה באוניברסיטה גובהו כבר עמד על 2.24 מטרים, מה שהפך אותו לשחקן הגבוה ביותר בהיסטוריה של ה-"Big Ten Conference ".
ב-2 במרץ 2021 הוא רשם שיא עונתי של 21 נקודות ושבעה ריבאונדים מהספסל בניצחון 73–69 על ויסקונסין.
בעונתו הראשונה באוניברסיטה העמיד ממוצעים של 8.7 נקודות, 4.4 ריבאונדים ו-1.1 חסימות ב-14 דקות למשחק, ונכנס לנבחרת הצעירים של העונה.
ב-3 בינואר 2022 רשם שיא קריירה של 24 נקודות ו-10 ריבאונדים ב-20 דקות בהפסד 74–69 לוויסקונסין.
ב-26 בפברואר 2022 קלע שיא קריירה של 25 נקודות ב-22 דקות בהפסד 68–65 למישיגן סטייט.
בעונתו השנייה באוניברסיטה העמיד ממוצעים של 14.4 נקודות, 7.7 ריבאונדים, 1.1 אסיסטים ו-1.2 חסימות ב-19 דקות בלבד למשחק, ונבחר לקבוצה השנייה של העונה.
ב-17 בדצמבר 2022 הפך לשחקן ה-55 בהיסטוריה של פרדו שהגיע ל-1,000 נקודות בקריירה, ולשחקן ה-11 בתולדות האוניברסיטה שהגיע ל-100 חסימות בקריירה.
במהלך עונת 2022/2023 אידי נבחר שש פעמים לשחקן השבוע של ה-Big Ten, והשווה את שיא האוניברסיטה לפרס זה בעונה אחת, שיא שאותו קבע קיילב סוואניגן בעונת 2016/2017. בסיום העונה נבחר אידי לשחקן ה-Big Ten של העונה, לשחקן השנה של ספורטינג ניוז, ועוד.
ב-18 באפריל 2023 הודיע כי יתמודד בדראפט 2023 ב-NBA, אך ב-1 ביוני משך את מועמדותו.
אידי ייצג את נבחרת קנדה בגביע העולם בכדורסל עד גיל 19 ב-2021. הוא העמיד ממוצעים של 15.1 נקודות, 14.1 ריבאונדים ו-2.3 חסימות למשחק, הוביל את נבחרתו לזכייה במדליית הארד ונבחר לנבחרת הטורניר.
ב-24 במאי 2022 הודיע כי ישחק בעתיד עבור נבחרת קנדה בכדורסל.
זאקרי ליין בריאן הוא זמר מוזיקת קאנטרי אמריקאי.
בריאן נולד באוקינאווה, יפן, בזמן שמשפחתו הוצבה כחלק משירות אביו בצי ארצות הברית, אך גדל באולוגה, אוקלהומה.
הוא בנם של דוויין ואנט דיאן בריאן, ויש לו אחות, מקנזי.
בהמשך למסורת משפחתית, בריאן היה חבר בשירות פעיל בצי האמריקני במשך 8 שנים, והתגייס בגיל 17. הוא החל לכתוב שירים בגיל 14 וניצל את זמנו הפנוי בחיל הים כדי לכתוב מוזיקה להנאתו.
בריאן התחיל להעלות את המוזיקה שלו ליוטיוב בשנת 2017, כשחבריו הקליטו אותו בהופעה באמצעות האייפון שלו.
אחד השירים שלו, "Heading South", הפך בסופו של דבר לוויראלי.
אלבום הבכורה שלו, DeAnn, הוקדש לאמו המנוחה ויצא ב-24 באוגוסט 2019. הוא נכתב תוך חודשיים והוקלט עם חבריו ב-Airbnb בפלורידה.
המופע הציבורי הראשון של בריאן היה במדפורד, אורגון באוקטובר 2019. מאז הוא ערך את הופעת הבכורה שלו ברימן.
אלבומו שני, Elisabeth, יצא ב-8 במאי 2020. הוא הקליט את האלבום באסם מחודש מאחורי ביתו בוושינגטון.
בריאן הוציא את המיני אלבום הראשון שלו, Quiet, Heavy Dreams, ב-27 בנובמבר 2020.
ב-10 באפריל 2021, בריאן ערך את הופעת הבכורה שלו בגרנד אול אופרי.
מאוחר יותר הוא חתם על הסכם עם וורנר רקורדס להוצאת המוזיקה שלו.
ב-14 באוקטובר של אותה השנה, בריאן הודיע שהוא שוחרר מצי ארצות הברית לאחר שמונה שנות שירות כדי להמשיך את הקריירה שלו במוזיקה ממש לפני סיבוב ההופעות "Ain't For Tamin' Tour" שלו בסתיו 2021. הוא אמר: .
ב-25 בינואר 2022, בריאן הכריז שהוא יוציא את האלבום השלישי שלו, American Heartbreak, ב-20 במאי 2022. ב"בילבורד 200" בארצות הברית עם למעלה מ-70,000 יחידות שקולות לאלבום בשבוע הראשון לצאתו.
ב-10 באוקטובר 2022, בריאן הוציא את הסינגל "Starved", ואחריו שני הסינגלים "Fifth of May" ו-"The Greatest Day of My Life" ב-11 בנובמבר 2022. בחג המולד של 2022, הוא הוציא אלבום חי בשם All My Homies Hate Ticketmaster (Live from Red Rocks), שהוקלט באמפיתיאטרון Red Rocks.
ב-27 בינואר 2023, בריאן שיתף פעולה עם מאגי רוג'רס והוציא את "Dawns".
במאי 2023, בריאן קיבל את פרס האקדמיה למוזיקת קאנטרי עבור הזמר החדש של השנה.
ב-25 באוגוסט של אותה השנה, בריאן הוציא את אלבומו הרביעי, Zach Bryan.
הוא הגיע למקום הראשון בבילבורד 200. ב-22 בספטמבר הוא הוציא את המיני-אלבום השלישי שלו, Boys of Faith, שכלל שירים בהשתתפות האמנים נואה קאהן ובון איבר.
בריאן מנהל את סיבוב ההופעות "The Quittin Time Tour" שהחל במרץ 2024 ויימשך עד קיץ 2025. ביולי 2024 הוציא את אלבומו החמישי, The Great American Bar Scene.
בנובמבר 2024, בריאן הוציא סינגל חדש בשם "This World's A Giant", שיצא לאחר שהופיע לראשונה בגרסה אקוסטית שפרסם ביולי.
סגנונון המוזיקלי של בריאן מוגדר כקאנטרי אלטרנטיבי ומשלב בסגנונו מוזיקת אמריקנה, קאנטרי, פולק ורוק.
בריאן כותב את כל המוזיקה שלו בעצמו ומפיק חלק ניכר ממנה, אך מאז שנת 2022, הוא שיתף פעולה עם אמנים כמו ג'ון מאייר וברוס ספרינגסטין.
המוזיקה שלו מרבה להתייחס לאמני קאנטרי אחרים כמו טיילר צ'ילדרס ואוון פלקר מההרכב "Turnpike Troubadours".
השירים של בריאן ידועים במאפיין סיפור הסיפורים שלהם.
בריאן ידוע בכך שהוא מפרסם גרסאות מוקדמות של שיריו באינטרנט, ולאחר מכן משחרר אותן כסינגלים רשמיים.
לקראת טקס פרסי גראמי ה-67, בריאן החליט לא להגיש את יצירותיו כמועמדות בטקס.
בריאן נמנע מהגשת המוזיקה שלו מתוך אי נוחות עם הפיכת מוזיקה לתחרותית בפרסי מוזיקה.
בכך, הוא מצטרף לאמנים אחרים כמו דרייק ודה ויקנד שהחליטו שלא להשתתף בטקס.
במאי 2023 בריאן פגש את הפודקאסטרית בריאנה לפגליה בטקס פרסי האקדמיה למוזיקת קאנטרי.
הקשר הרומנטי ביניהם החל ביוני 2023. באוקטובר 2024, בריאן הודיע באינסטגרם על כך שנפרדו.
לפגליה טענה כי הופתעה לחלוטין מהפוסט ולא ידעה עליו מראש.
לאחר הפרידה, לפגליה האשימה את בריאן בהתעללות רגשית במהלך הזוגיות.
בשנת 2023, בריאן נתפס נוהג במהירות של 78 מייל לשעה באזור עם הגבלת מהירות של 55 מייל לשעה, וכן במהירות של 60 מייל לשעה באזור של 35 מייל לשעה.
במהלך העצירה התנהג בריאן באגרסיביות, סירב להישמע לדרישות השוטר, ואף אמר: .
בריאן שוחרר בערבות של 1,000 דולר לאחר שנעצר בבית הכלא של מחוז קרייג.
לאחר המעצר, ב-8 בספטמבר 2023, הודה בריאן בהתנהגותו הלא הולמת ואמר: .
בנובמבר 2024, בריאן סיים את הסכם הדחייה של התביעה הפלילית הקשורה למעצר, והתיק נסגר.
ההסכם נמשך שישה חודשים, בהם בריאן לקח אחריות ופעל לפי תנאי השחרור על פי משרד התובע המחוזי של מחוז קרייג, אוקלהומה.
זאק ברג'ס הוא שחקן קולנוע וטלוויזיה אוסטרלי.
ברג'ס נולד בבלינגן ניו סאות' ויילס, אוסטרליה.
בשנת 2021, עבר ברג'ס לפרת', כדי להמשיך את לימודי המשחק באקדמיה לאמנויות הבמה של מערב אוסטרליה (WAAPA).
תפקידו הראשון על מסך הטלוויזיה היה בשנת 2023 בסדרת הטלוויזיה האוסטרלית אצלי הכל בסדר.
באותה שנה שיחק בתפקיד משנה בסדרת הטלוויזיה האוסטרלית "לילה אחד".
בשנת 2024 שיחק בסדרת הטלוויזיה ילד בולע יקום.
בשנת 2023 לוהק ברג'ס לתפקיד ראשי בסדרת הטלוויזיה "משחקי פיתוי", עיבוד לסרט המצליח משחקי פיתוי.
זאק בראון בנד היא להקת קאנטרי רוק אמריקאית שמקורה באטלנטה, ג'ורג'יה, ופועלת מאז שנת 2002. הלהקה נחשבת לאחת המובילות בז'אנר, בזכות יכולתה לשלב סגנונות מוזיקליים מגוונים, בהם קאנטרי רוק, פופ קאנטרי, רוק דרומי ורגאיי.
לצד השפעותיהם המוזיקליות, הלהקה ידועה בהופעותיה החיות ובשיתופי פעולה עם אמנים ידועים.
זאק בראון: סולן ראשי, גיטרה, בנג'ו ובס (מ-2002).
ג'ון דריסקל הופקינס: גיטרה בס, בנג'ו, יוקולילי, שירה (מ-2005).
קוי בולס: גיטרה, פסנתר, גיטרה סלייד (מ-2007).
כריס פרייר: תופים וכלי הקשה (מ-2008).
מאט מנגנו: גיטרה בס ושירה (מ-2014).
מרקוס פטרוסקה, ג'ייקוב לוסון, טים אסרי, ג'ואל וויליאמס.
הלהקה נוסדה על ידי זאק בראון, שבתחילת דרכה פעלה כשלישייה עם המתופף מרקוס פטרוסקה והבסיסט ג'ייקוב לוסון.
בשנת 2003 הקים בראון חברת תקליטים עצמאית בשם "Home Grown", שהפכה בהמשך ל"Southern Ground".
בשנת 2004 פתח בראון מסעדה ומועדון מוזיקה בשם "Zac's Place".
הכנסות המסעדה שימשו לרכישת אוטובוס לסיבוב הופעות, שאפשר ללהקה להתחיל להופיע באופן מקצועי בפסטיבלים ובמועדונים.
באותה שנה הצטרף ללהקה ג'ימי דה מרטיני, כנר וזמר הרמוניות, שהוסיף עומק מוזיקלי להרכב.
ב-2005 הצטרף ג'ון דריסקל הופקינס, שסייע בהקלטת הסינגל המצליח "Toes" וביסס את תפקידו כבסיסט וכמפיק מוזיקלי של הלהקה.
בשנת 2008 יצא הסינגל "Chicken Fried", שהגיע למקום הראשון במצעד הקאנטרי והפך ללהיט פורץ דרך.
האלבום הראשון של הלהקה, The Foundation, יצא באותה שנה וזכה להצלחה מסחרית אדירה, כולל תואר פלטינה משולשת.
ב-2010 יצא האלבום You Get What You Give, שכלל להיטים כמו "Colder Weather" ו-"Knee Deep", ושיתוף פעולה עם ג'ימי באפט.
האלבום דורג במקום הראשון במצעדי הקאנטרי וזכה לשבחי הביקורת.
ב-2012 יצא האלבום Uncaged, שזכה בפרס גראמי על אלבום הקאנטרי הטוב ביותר.
האלבום הציג התפתחות מוזיקלית עם שילוב סגנונות חדשים, כולל רוק דרומי ואלמנטים של גוספל.
ב-2015 יצא האלבום Jekyll + Hyde, שהציג גיוון מוזיקלי יוצא דופן עם שילוב של רוק, EDM ופופ מסורתי.
האלבום כלל שיתופי פעולה עם אמנים כמו כריס קורנל ואביצ'י, וזכה לחשיפה רבה.
באותה שנה הופיעה הלהקה לראשונה בתוכנית "סאטרדיי נייט לייב", וביצעה את הלהיטים "Homegrown" ו-"Heavy Is the Head".
ב-2019 יצא האלבום The Owl, שכלל שיתופי פעולה עם סקרילקס, מקס מרטין ואמנים נוספים.
האלבום סימן חקר סגנונות חדשניים וניסה להגיע לקהלים רחבים יותר.
בשנת 2021 יצא האלבום The Comeback, שציין חזרה לסגנון הקאנטרי המסורתי.
הסינגל "Same Boat" הפך ללהיט והגיע למקום הראשון במצעד הקאנטרי איירפליי.
בשנת 2022 הצטרפה קרוליין ג'ונס כחברה רשמית, ובכך הפכה לאישה הראשונה בלהקה.
ב-2023 יצאה הלהקה לסיבוב הופעות נוסף בארצות הברית ובאירופה.
זאק בראון בנד תומכת בארגון "Little Kids Rock", המקדיש משאבים לחינוך מוזיקלי בבתי ספר ציבוריים בארצות הברית.
בנוסף, חברי הלהקה משתתפים באופן קבוע במופעי צדקה לטובת קורבנות אסונות טבע ושריפות, ומארגנים אירועים לקידום מוזיקה וחינוך בקרב ילדים ונוער.
הזאפיון הוא מבנה גדול מפואר השוכן ליד גני האומה באתונה בלב אתונה, יוון.
המבנה משמש בדרך כלל לישיבות וטקסים, רשמיים ופרטיים כאחד, והוא אחד מהסמלים המודרניים המפורסמים ביותר של העיר.
בשנת 1869 הקצה הפרלמנט היווני שטח ציבורי של 80,000 מ"ר בין גני הארמון והמקדש העתיק מקדש זאוס האולימפי, וגם חוקק חוק ב-30 בנובמבר 1869, "לעבודות הבנייה של משחקי האולימפיאדה", כשהזאפיון היה המבנה הראשון שנבנה במיוחד לתחיית משחקי האולימפיאדה בעולם המודרני.
האצטדיון העתיק הפנתאנאי שופץ גם הוא כחלק מהעבודות למשחקי האולימפיאדה.
לאחר עיכוב מסוים, ב-20 בינואר 1874 הונח אבן הפינה של המבנה; המבנה החדש תוכנן על ידי האדריכל הדני תאופיל הנסן.
לבסוף, ב-20 באוקטובר 1888 נחנך הזאפיון.
למרבה הצער עבור תורם המבנה, אוונגליס זאפאס, הוא לא חי מספיק זמן כדי לראות את הזאפיון נבנה, ודודנו קונסטנטינוס זאפאס מונה על ידו להשלים את הבנייה.
בניין הפרלמנט האוסטרי תוכנן גם הוא על ידי הנסן והלך באותו קו עיצובי בחזית.
הזאפיון שימש במהלך אולימפיאדת אתונה 1896 כאולם הראשי לסיוף.
עשור לאחר מכן, במשחקים האינטרקליים של 1906, הוא שימש ככפר אולימפי.
הוא שימש כמקום הראשון לוועד המארגן (ATHOC) למשחקים של 2004 בין השנים 1998 ל-1999 והיה מרכז העיתונות במהלך המשחקים של 2004. ב-1938, תחנת הרדיו של אתונה, השדרן הלאומי הראשון במדינה, החלה לפעול במתחם.
המבנה המשיך לארח את התאחדות הרדיו הלאומית עד לחניכת בית הרדיו ב-1970.
אירועים היסטוריים רבים התקיימו בזאפיון, כולל חתימת המסמכים המפרטים את הצטרפותה של יוון לקהילה האירופית במאי 1979, שהתקיים באכסדרה הראשית המצופה בשיש ובעלת פריסטיל.
ראשו של אוונגלוס זאפאס 'קבור' בתוך קיר בזאפיון.
הזאפיון משמש כיום כמרכז כנסים ותערוכות למטרות ציבוריות ופרטיות כאחד.
המבנה מכיל כ-25 חדרים שונים בגדלים הנעים בין ל.
הזאפיון נבחר לאחרונה כמוטיב העיקרי עבור מטבעות אספנים ביורו בעלי ערך גבוה; המטבע היווני של €100 מטבע הזיכרון של כפר האולימפיאדה זאפיון, שנטבע ב-2003 לכבוד אולימפיאדת אתונה 2004. בצד הקדמי של המטבע מופיעה תצפית קדמית של המבנה.
פסלים שונים מוצבים בגני אזור הזאפיון.
בשנת 2008 האתר נרכש חלקית על ידי חברת זאפ, (שנקראה אז דפי זהב).
לאחר שלוש שנים קבוצת זאפ גרופ רכשה את האתר באופן מלא.
בשנת 2012 האתר שינה את שמו ל-zap doctors כחלק מתהליך כללי של מיתוג אתרי קבוצת זאפ.
האתר נשען על ארבעה רבדים עיקריים: אינדקסים, תוכן, פורומים ושירותים רפואיים לקהילה.
בתחום התוכן, משלב האתר כתבות תוכן, ידיעות חדשותיות, מחקרים ומאמרים מקצועיים של רופאים, וכן מומחים מתחום הרפואה המשלימה ומטפלים מוסמכים לבריאות הנפש.
לצד התוכן מונה המערכת המקצועית של האתר כ-600 פורומים, המנוהלים על ידי רופאים ומטפלים.
פורומים אלו מאפשרים לגולשים להתייעץ עם רופאים בכירים בנושאים מגוונים, החל מרפואת עור, נשים, ילדים, עיניים, גיל המעבר (אצל גברים ונשים), כירורגיה פלסטית, וכלה בכושר גופני, תזונה, דיאטות ותחומים רבים אחרים.
באתר ניתן למצוא גם מחשבוני בריאות, מתכוני דיאטה, בדיקת תקינות ראייה מקוונת, אנציקלופדיה רפואית.
באתר קיים מאגר מידע אינטרנטי, לאיתור רופאים, תרופות ומוצרים, לאיתור הרופאים המיומנים ביותר בביצוע מאות הליכים רפואיים, השכיחים ביותר, כגון: צנתור, ניתוח בקע, ניתוח מעקפים ועוד.
בשנת 2011 השיק האתר את הסימפטומייזר (בודק הסימפטומים) - מערכת מקוונת לאבחון עצמי סימפטומטי של מחלות ובעיות רפואיות.
מדובר על כלי אינטרנטי, שפותח ונוצר על ידי מומחים רפואיים מאוניברסיטת הרווארד בארצות הברית ומטרתו לסייע לגולשים הסובלים מכאבים ומתסמינים שונים לבחון מהם הגורמים האפשריים לתופעות רפואיות אלה.
זאפזאפים הייתה תוכנית בידור לגיל הרך ששודרה בערוץ הראשון ששודרה במסגרת תוכנית הרצף זאפ לראשון בין השנים 1998–1999.
את התכנית הנחו טל מן וירון לוי סבג לצד בובת חייזר ענקית בשם יופי המופעלת על ידי מינדי טיאר.
בעונה השנייה של התכנית הוחלפה מן בשרון שחל.
דמותו של יופי הופיעה גם בספיישל "מאז ועד זאפ" לכבוד 30 שנה לתוכניות הילדים של הערוץ הראשון.
בכל תוכנית טל, שרון וירון עוזרים ליופי לפתור בעיות בעוד שהם מדברים עם הילדים בקהל, אותם הם מכנים זאפזאפים.
בתוכנית ישנה גם פינת ארכיון המציגה קטע מתוך תוכנית ילדים ישנה של הערוץ הראשון המדברת על הנושא של אותו פרק.
כמו כן ישנה פינה בכיכובו של אדם הירש המספר על מה שקרה לו.
בתכנית ישנה גם פינה בשם "חי זאפזאפים" המציגה שתי בובות של חיות המדברות על הנושא של הפרק, ובעונה השנייה הפינה חזרה אך שודרגה למהדורת חדשות בדיונית אותה מנחים שתי בובות של כלב וחתולה.
טל מן (עונה ראשונה בלבד)
שרון שחל (החליפה את טל מן בעונה השנייה)
יופי (מינדי טיאר) - בובת ענק דמוית חייזר וחבר טוב של טל, שרון וירון.
זאקופנה (פולנית: Zakopane, ) היא עיירת נופש וסקי בדרום פולין, ובה בין היתר שוק גדול ופארק שעשועים.
העיירה ממוקמת בין הרים ומציעה מגוון אטרקציות תיירותיות ונוף פסטורלי.
היא ממוקמת בגובה של יותר מ-800 מטר מעל פני הים, והיא העיר הגבוהה ביותר בפולין.
זאקופנה שוכנת בדרום פולין, כ-100 ק"מ דרומית לעיר קרקוב.
היא שוכנת בעמק גדול בין הרי טאטרה ובין הר גובאובקה, אשר יוצרים גבול טבעי בין פולין לסלובקיה.
התיעוד המוקדם ביותר של זאקופנה מתוארך למאה ה-17. ההיסטוריה של זאקופנה קשורה להתפתחות תעשיות הכרייה והמטלורגיה באזור.
במהלך המאה ה-19 העיר הייתה המרכז הגדול ביותר למטלורגיה בגליציה.
במהלך השנים, היגרו אליה עוד ועוד אנשים בשל אקלימה שנחשב טוב לבריאות, והיא הייתה מכפר קטן לעיירה בת כ-3,000 תושבים (נכון לשנת 1889).
שירות הרכבות לעיר החל ב-1 באוקטובר 1889.
הסובייטי והגסטאפו הגרמני נפגשו בעיר למשך שבוע כדי לקבוע את גבולותיה של פולין הכבושה.
במהלך מלחמת העולם השנייה שימשה זאקופנה מרכז חשוב מבחינתה של המחתרת הפולנית.
זאת, בשל היותה נקודת היערכות בין פולין להונגריה.
לאחר מלחמת העולם השנייה ידעה זאקופנה תנופת פיתוח.
מלונות חדשים ומקומות אירוח שונים נבנו בה, והתקיימו בה אירועי ספורט ותרבות, ובכללם פסטיבלי סרטים.
בזכות קרבתה לגבול והנוף ההררי, זאקופנה הייתה תחנה חשובה בנתיב הבריחה.
כלכלת זאקופנה נשענת ברובה על תעשיית התיירות.
מדי שנה פוקדים אותה כ-3 מיליון תיירים מכל רחבי העולם אשר באים ליהנות מבתי ההבראה, אזורי הסקי, מסלולי ההליכה ותחרויות הספורט בחורף.
יש בה שפע של בתי מלון, אכסניות וחדרי אירוח.
עוד יש בעיר שוק גדול לדברי מאכל, בגדים, השכרת ציוד גלישה ושלל מזכרות.
לצד זאת אפשר לבקר בפארק הלאומי טטרה או לעלות ברכבל לפסגת הר גובאובקה ולצפות בנוף המדהים של ההרים ושל העיר.
גבינת רדיקולקה הוא מאכל מקומי נפוץ.
מזאקופנה יוצאים מדי יום אוטובוסים לקרקוב, ללובלין, לאושווינצ'ים ולוורשה, ופעם ביום לפז'מישל ולסאנוק.
כמה אוטובוסים בשבוע יוצאים מהעיר לבודפשט שבהונגריה (במרחק תשע שעות נסיעה).
מתחנת הרכבת בעיר יוצאות רכבות לקרקוב, לצ'נסטוחובה, לגדיניה, ללובלין, ללודז', לפוזנאן ולוורשה.
שדות התעופה המרכזיים הקרובים הם בקרקוב-פולין (כ-100 ק"מ צפונית), ובפופרד-סלובקיה (כ-70 ק"מ דרומית).
מאז שנת 2022 פועל בה בימי חופשת הקיץ מלון כשר, Zakopane Kosher.
לזאקופנה 5 ערים תאומות והן:
זאכרי מקנלי "זאק" רנדולף הוא כדורסלן עבר אמריקאי, אשר שיחק בליגת ה-NBA בין השנים 2001–2018. רנדולף שיחק בעמדות הפאוור פורוורד והסנטר, ומשחקו התבסס בעיקר על טכניקה טובה באזור הצבע וקליעה טובה מחצי מרחק.
ביום 11.12.21 ממפיס גריזליס הפרישה את גופייתו של רנדולף עם המספר "50".
רנדולף גדל במריון, אינדיאנה, ולמד בבית הספר התיכון המקומי, שם התאמן אצל מו סמדלי.
רנדולף הודרך על ידי קרייג מור, מורה במריון, מגיל 12, והשניים הם חברים עד היום.
כסופמור, הוא סייע לקבוצתו, מריון ג'איינטס, להעפיל למשחק האליפות של ליגה 4A.
במהלך השנה הראשונה שלו הוא הושעה מהחלק האחרון של העונה לאחר שמכר רובה גנוב.
בשנתו האחרונה בתיכון הוא הוביל את קבוצתו פעם נוספת למשחק האליפות של המדינה, שבו ניצחה הקבוצה וזכתה באליפות השביעית בתולדותיה.
רנדולף סיים במקום השני בהצבעה על תואר הכדורסלן הפופולרי באינדיאנה, לאחר שקיבל מספר קולות קטן במקצת מג'ארד ג'פריס, ששיחק נגד רנדולף במשחק הגמר של אותה שנה.
לאחר שסיים את לימודיו התיכוניים רנדולף הצטרף לאוניברסיטת המדינה של מישיגן, והחל לשחק תחת הדרכתו של טום איצו.
שחקנים מפורסמים נוספים בקבוצה היו ג'ייסון ריצ'רדסון וצ'ארלי בל.
לאחר עונתו הראשונה במכללה הוא החליט שהוא מוכן לשחק בליגת ה-NBA ונרשם לדראפט.
רנדולף נבחר על ידי פורטלנד טרייל בלייזרס במקום ה-19 בסיבוב הראשון ב-2001, והחל לשחק בעמדת הפאוור פורוורד.
ב-2004 הוא זכה בפרס השחקן המשתפר של העונה ב-NBA, ולאחר מכן חתם עם פורטלנד על חוזה לשש שנים שבמהלכן הוא ישתכר 84 מיליון דולרים.
בעונת רנדולף השיג ממוצעים של 23.7 נקודות ו-10.1 ריבאונדים למשחק עד שנפצע בידו במהלך חודש מרץ.
במשחקו האחרון במדי פורטלנד הוא קלע 43 נקודות וקלט 17 ריבאונדים.
התקופה שבה שיחק בפורטלנד הייתה שנויה במחלוקת, בעיקר בגלל ההיסטוריה של הקבוצה עם שחקנים שהסתבכו בפלילים.
בקיץ שאחרי שנתו הראשונה ב-NBA הוא נתפס במריון שותה משקה אלכוהולי, אף על פי שהיה מתחת לגיל שנקבע בחוק, ונאלץ לשלם קנס.
הוא הרביץ לרובן פטרסון, חברו לקבוצה, במהלך אימון ב-2003, והושעה לשני משחקים.
ב-8 ביוני 2006 רנדולף הסתבך עם החוק פעם נוספת כאשר שני כלי רכב, הרשומים על שמו, הוחרמו על ידי משטרת פורטלנד לאחר שהשתמשו בהם במירוץ לא חוקי באזור שמהירות הנהיגה המותרת בו הייתה 35 קמ"ש.
באוגוסט 2006 הוגשה נגדו תלונה על הטרדה מינית על ידי חשפנית; לאחר חקירה שנמשכה חודש הכריז התובע המחוזי של מחוז מולטנומה כי אין בכוונתו להגיש כתב אישום נגד רנדולף בגלל חוסר ראיות.
נגד רנדולף הוגשה תביעה אזרחית באותו נושא.
ב-28 ביוני 2007 העבירה פורטלנד את רנדולף, דן דיקאו, פרד ג'ונס וזכויות הדראפט על דמטריס ניקולס לניקס בתמורה לסטיב פרנסיס, צ'אנינג פריי ובחירה בסיבוב השני של דראפט 2008. ב-2 ביולי 2007 הוצג רנדולף במסיבת עיתונאים שנערכה בניו יורק, בה סיפר כי מספר החולצה שלו יהיה 50.
ב-21 בנובמבר 2008 הועבר רנדולף ללוס אנג'לס קליפרס ביחד עם מרדי קולינס, תמורת קטינו מובלי וטים תומאס.
במהלך המשחק מול פיניקס סאנס, שנערך ב-17 בפברואר 2009, הורחק רנדולף לאחר שנתן אגרוף בלסת ללואיס אמונדסון, ובעקבות כך הושעה משני המשחקים הבאים.
ב-17 ביולי 2009 הוא הועבר לממפיס גריזליס תמורת קוונטין ריצ'רדסון.
בעונת נבחר למשחק האולסטאר בפעם הראשונה, והחזיר את קבוצתו למשחקי הפלייאוף מהמקום השמיני לראשונה מזה חמש עונות.
בפלייאוף הוביל רנדולף להישג משמעותי כאשר הקבוצה הפתיעה את הראשונה בקונפרס המערבי, סן אנטוניו ספרס, וניצחה בסדרה 2–4, כאשר היא הרביעית בהיסטוריית הליגה לנצח סדרת פלייאוף מהמקום שמיני, והשנייה בלבד בסדרה של הטוב מ-7. במשחק האחרון בסדרה קבע רנדולף שיא פלייאוף אישי של 31 נקודות מתוכם 17 ברבע האחרון.
בסיבוב השני התמודדה ממפיס מול אוקלהומה סיטי ת'אנדר וכוכבה קווין דוראנט אך הפסידה בסדרה אחרי שבעה משחקים מותחים.
במשחק השני שיפר רנדולף את שיאו ל-34 נקודות.
באפריל 2011 חתם רנדולף על הארכת חוזה בממפיס ל-4 שנים תמורת 71 מיליון דולר.
ביולי 2017, לאחר 8 עונות בממפיס, חתם רנדולף על חוזה לשנתיים בסקרמנטו קינגס.
בעונתו השנייה בסקרמנטו לא השתתף באף משחק, ובפברואר 2019 נשלח בטרייד לדאלאס מאבריקס.
יומיים לאחר הטרייד שוחרר רנדולף מהקבוצה, בטרם שיחק עבורה.
בדצמבר 2019, לאחר כשנה וחצי מאז משחקו האחרון, הודיע על פרישה ממשחק.
זאק סטארקי הוא מתופף בלהקות אואזיס והמי.
בנו של המתופף רינגו סטאר, חבר להקת הביטלס.
סטארקי נולד בלונדון, אנגליה למורין וריצ'רד סטארקי ג'וניור (רינגו סטאר).
יש לו שני אחים צעירים ממנו.
הוריו של סטארקי נפרדו ב-1974, והתגרשו ב-1975. שניהם התחתנו שוב.
אמו של סטארקי נפטרה ב-1994 מלוקמיה, למרות שתרם לה מח עצם לצורך השתלה.
סטארקי קיבל את מערכת התופים הראשונה שלו מאביו.
בגיל 8, הוא התחיל להתעניין במוזיקה.
בגיל 10, הוא התחיל ללמד את עצמו לנגן בתופים, לאחר שקיבל רק שיעור אחד מאביו, שדיווח שלא רצה שבנו ילך בעקבותיו, ותמיד חשב שבנו יהיה עורך דין או רופא, ולא מתופף כמוהו.
בגיל 12, סטארקי כבר הופיע עם להקה בפאב.
בנעוריו, סטארקי היה חבר בלהקת הגראז' רוק "The Next".
ב-1985, זמן קצר לאחר שהתחתן, הוציא סטארקי גרסה מוזיקלית לספר הרוח בערבי הנחל ביחד עם אדי הארדין.
ב-2004, הצטרף סטארקי ללהקת אואזיס.
במאי 2008 נודע כי סטארקי עוזב את הלהקה לאחר ריב שהתקיים בינו לבין נואל גלאגר.
גלאגר אימת את הידיעה, וסיפר שמתופפו של רובי ויליאמס, כריס שארוק יחליף את מקומו של סטארקי.
באפריל 2025 סטארקי חזר רשמית להיות המתופף של להקת The Who, לאחר פתרון בעיות תקשורת בין חברי הלהקה.
זאק ומירי עושים פורנו הוא סרט קולנוע אמריקאי משנת 2008. הסרט, קומדיה רומנטית, הוא סרטו השמיני של הבמאי קווין סמית', שגם כתב את התסריט לסרט.
זהו הסרט הראשון של סמית' שלא מצולם ולא ממוקם בניו ג'רזי.
הסרט יצא לאקרנים בארצות הברית ב-31 באוקטובר 2008 ובישראל ב-27 בנובמבר 2008.
זאק בראון ומירי לינקי הם חברים אפלטוניים במשך שנים, מאז כיתה א', וכיום הם חולקים דירה משותפת.
מירי עובדת בקניון המקומי וזאק עובד בבית קפה, והשניים נקלעים למצוקה כלכלית ולחובות כבדים.
המים בדירתם מנותקים ממש לפני שהם יוצאים לפגישת מחזור של בית הספר התיכון שלהם.
בפגישת המחזור מירי וזאק פוגשים את חברם לכיתה לשעבר, בובי לונג, ואת בן זוגו ברנדון סט.
רנדי, שמספר להם שהוא כוכב סרטים פורנוגרפיים הומוסקסואליים.
כשהם שבים מפגישת המחזור, הם מגלים שגם החשמל בדירתם נותק.
תחת ההשפעה של פגישת המחזור, זאק משכנע את מירי להצטלם לסרט פורנוגרפי ביחד, כדי להרוויח כסף.
השניים מקבצים סביבם קבוצה של מכרים ושל צוות שכירים, ומחליטים לצלם סרט שיהיה פרודיה על "מלחמת הכוכבים" וייקרא "Star Whores".
הם שוכרים ציוד צילום ובניין שאמור לשמש כאתר הצילומים, אבל כאשר הם מגיעים למקום ליום הצילומים הראשון הם מגלים שהבניין נהרס, כולל ציוד הצילום שהושאר בתוכו.
החבורה משנה תוכניות, ועוברת לצלם את הסרט בבית הקפה שבו עובד זאק, כשבמקום המצלמות שנהרסו הם משתמשים במצלמת המעקב שבבית הקפה.
גם עלילת הסרט עוברת מהפך, המוטיב המרכזי בה הוא כעת בית הקפה, וגם שמו של הסרט משונה בהתאם ל-"Swallow My Cockuccino".
למרות שהשניים מבטיחים אחד לשני, שהעובדה שהם יקיימו יחסי מין לא תשפיע על חברותם, כאשר מגיע רגע האמת והשניים מקיימים יחסי מין מול המצלמה, הם מגלים שהסקס ביניהם אינו מכני כבסצנות הסקס האחרות שצילמו, אלא רומנטי ורגשני.
במהלך מסיבה שעורכים אנשי הצוות, סטייסי, אחת מהשחקניות בסרט, שואלת את מירי אם זה בסדר מצידה שהיא תציע לזאק לקיים איתה יחסי מין.
למרות שמירי מבינה שהיא מתחילה לפתח רגשות רומנטיים כלפי זאק, היא נותנת לסטייסי "אור ירוק", וסטייסי וזאק פורשים לחדר השינה של זאק.
למחרת, מגיע תורה של מירי לצלם סצנת סקס עם שחקן אחר בסרט, לסטר.
זאק מנסה לגרום ללסטר לצלם את הסצנה עם סטייסי במקום, אבל מירי מתעקשת ללכת לפי התכנון המקורי.
זאק משוכנע שמדובר בפעולת תגמול מצידה של מירי בגלל אתמול בלילה, והוא מתוודה בפניה שבמהלך סצנת הסקס שצילמו ביחד הוא חש קשר רגשי ביניהם, ושהוא אוהב אותה.
כאשר מירי לא מגיבה, הוא עוזב בסערה את בית הקפה, מתפטר מהסרט ומעבודתו ועוזב את דירתם המשותפת.
שלושה חודשים לאחר מכן, זאק פוגש ברחוב במקרה שניים מאנשי הצוות של הסרט, מהם הוא לומד שמירי לא צילמה בסופו של דבר את הסצנה עם לסטר.
זאק הולך לדירתה של מירי ומגלה לה שהוא מעולם לא שכב עם סטייסי, ושבאותו ערב במסיבה הם רק שוחחו על הקשר של מירי וזאק.
הוא אומר לה שוב שהוא אוהב אותה, והפעם היא משיבה לו שגם היא אוהבת אותו.
הם נישאים ומקימים חברת הפקות משל עצמם בשם "זאק ומירי מצלמים את הפורנו שלכם", המתמחה בצילום סרטי חובבים של זוגות.
אף שהסרט עוסק בפורנוגרפיה, ואף כולל סצנות פורנוגרפיות למחצה, הוא מקפיד להישאר צמוד לקוד ההוליוודי השמרני של קדושת הנישואים וחיי המשפחה: שני גיבורי הסרט נישאים בסופו, והרושם שנוצר כאילו כל אחד מהם קיים יחסי מין עם אחר במהלך העלילה מתברר כמוטעה.
עיקרון דומה מאפיין סרט קודם שבו הופיע סת' רוגן באחד התפקידים הראשיים, "בתול בן 40" - בסרט זה גיבור הסרט הרווק עושה מאמצים ניכרים לקיים יחסי מין, אך הוא נכשל בכך, ומקיים יחסי מין לראשונה רק עם האישה שלה נישא.
שחקנ/יתדמות סת' רוגן זאק בראון אליזבת' בנקס מירי לינקי קרייג רובינסון דלייני ג'ייסון מיוז לסטר ג'ף אנדרסון דיקון קייטי מורגן סטייסי טרייסי לורדס באבלס
ג'ייסון מיוז, שהופיע בשישה מתוך שבעת סרטיו הראשונים של סמית' בתור שותפו לצמד הקולנועי-בדיוני ג'יי ובוב השקט, מופיע בסרט באחד התפקידים הראשיים, אך הפעם לראשונה לא בתפקיד ג'יי.
קייטי מורגן, המככבת בסרט בתור שחקנית הפורנו סטייסי, היא שחקנית פורנוגרפיה בחייה האמיתיים.
גם טרייסי לורדס, המשחקת בסרט, הייתה בעברה הרחוק שחקנית פורנוגרפיה.
על פי המגזין "אנטרטיינמנט ויקלי", חברת ההפקה של הסרט, "The Weinstein Company", נתנה "אור ירוק" להפקת הסרט בהסתמך על שמו בלבד.
במקור, קווין סמית' תכנן למקם את עלילת הסרט במינסוטה, שבה צילם את סרטו "עכברי הקניון", אולם מסיבות תקציביות בחר בסופו של דבר לצלם את הסרט בפיטסבורג, והתסריט שוכתב בהתאם.
התפקיד הנשי הראשי נכתב עבור רוסריו דוסון, אולם היא נאלצה לוותר עליו בשל התנגשות בלוחות הזמנים עם צילומי סרט אחר אליו התחייבה קודם לכן.
דמותו של זאק, לעומת זאת, נכתבה מראש עבור סת' רוגן, לאחר שסמית' ראה אותו בסרט "בתול בן 40".
זהו הסרט הראשון של קווין סמית' שהופק מבלי שנערכו חזרות על התסריט לפני תחילת הצילומים.
בכל סרטיו הקודמים, השחקנים נהגו לערוך חזרות במשך שבוע עד שלושה שבועות לפני תחילת הצילומים.
סמית' ייחס את היעדר החזרות הפעם לביטחונו באיכות הגבוהה של שחקני הסרט.
לקראת צאתו של הסרט לאקרנים בארצות הברית, הוא קיבל סיווג צפייה מחמיר של "NC-17", שפירושו שהצפייה בסרט מותרת מגיל 17 ומעלה בלבד, וזאת מאחר שהסרט מכיל מספר סצנות סקס גרפיות.
לסיווג כזה יש השלכות כלכליות משמעותיות על סיכויי הצלחתו של סרט, הן בקולנוע ולא פחות מכך לאחר מכן בשלב הפצתו ב-DVD.
בראיון שנתן כוכב הסרט סת' רוגן לאתר האינטרנט של MTV, הוא התייחס לסוגיית סיווג הסרט ואמר: "זה סרט מלוכלך באמת.
אני שומע שיש בעיות עם הסיווג שלו וזה לא טוב.
הם נלחמים רק במה שקשור לסקס.
בעיניי זה מטורף שאין להם בעיה עם סרט כמו הוסטל, שבו מוציאים לאנשים עיניים, אבל להראות שני אנשים מקיימים יחסי מין - זה לא.